Завершыцца Свята 15 верасня канцэртам Дзяржаўнага камернага аркестра Рэспублікі Беларусь. За дырыжорскім пультам будзе Якуб Храновіч, выпускнік Познаньскай акадэміі музыкі, які стажыраваўся ў Германіі, Італіі, працаваў з лепшымі аркестрам Польшчы, быў музычным кіраўніком Нацыянальнага польскага балета, у цяперашні час з’яўляецца галоўным дырыжорам Падляскай оперы і філармоніі ў Беластоку. Саліраваць у канцэрце будуць К.Кедук і фіналіст “Еўрабачання-2010”, лаўрэат міжнародных конкурсаў, у тым ліку ХIV Міжнароднага конкурсу імя П.І.Чайкоўскага, выпускнік Рэспубліканскай гімназіі – каледжа пры БДАМ па класу заслужанага артыста Беларусі У.П.Перліна, цяпер студэнт Парыжскай вышэйшай нацыянальнай кансерваторыі Іван Карызна (віяланчэль).